
Iepirkuma LVC 2024/81/AC 
ieinteresētajiem piegādātājiem

Par iepirkuma LVC 2024/81/AC nolikumu

1. Jautājums:
Par piedāvājumu iesniegšanas termiņa pagarināšanu VSIA “Latvijas Valsts ceļi” iepirkumā “Finanšu un juridisko konsultāciju nodrošināšana valsts galvenā autoceļa A7 Rīga – Bauska – Lietuvas robeža (Grenctāle) posma no Ķekavas apvedceļa līdz Bauskai (Ārcei) pārbūves projekta pirmās kārtas “Bauskas apvedceļš” publiskās un privātās partnerības procedūras veikšanai” ID Nr. LVC 2024/81/AC 
[..] (turpmāk – Pretendents) vēlas vērst iepirkuma komisijas uzmanību, ka Pretendents ir ieinteresēts izteikt piedāvājumu VSIA “Latvijas Valsts ceļi” organizētajā iepirkumā. Tomēr ņemot vērā, ka kvalitatīva piedāvājuma sagatavošanai nepieciešams piesaistīt atbilstošu ekspertu komandu, kas tai skaitā ietvertu arī nepieciešamību pēc starptautiskiem ekspertiem, redzam, ka piedāvājumu nespēsim sagatavot līdz šobrīd noteiktajam iesniegšanas termiņam. 
Ņemot vērā iepriekš minēto, un lai veicinātu konkurenci iepirkumā, lūdzam iepirkuma komisiju pagarināt piedāvājuma iesniegšanas termiņu līdz 2024. gada 9. decembrim.

1. Atbilde: 
Iepirkuma komisija ir izvērtējusi lūgumu un uzskata, ka tam nav objektīva pamatojuma, jo:
· Iepirkumā 2024. gada 14. augustā tika rīkota (izsludināta) ieinteresēto piegādātāju apspriede, kurā ieinteresētie piegādātāji līdz 2024. gada 2. septembrim varēja iepazīties ar Iepirkuma kvalifikācijas un tehnisko prasību projektu un jau sākt gatavoties Iepirkumam, t.sk. iesaistot ārvalstu partnerus, starptautiskos ekspertus,
· sagatavojot Iepirkuma dokumentācijā noteiktās prasības, Pasūtītājs īpaši ir pievērsis uzmanību tam, lai potenciālajiem pretendentiem atvieglotu piedāvājuma sagatavošanas procesu – ir paredzēta pašapliecinājumu aizpildīšana, atsauksmju pievienošana,
· saskaņā ar nolikuma 7.3. punktu pretendents atbilstības paziņojumā par līgumu vai iepirkuma procedūras dokumentos noteiktajām pretendentu atlases prasībām pierādīšanai kā sākotnējo pierādījumu drīkst iesniegt Eiropas vienoto iepirkuma procedūras dokumentu. Tomēr vēršam uzmanību, ka Eiropas vienotā iepirkuma procedūras dokumenta iesniegšana neatceļ prasību iesniegt pārējās nolikumā pieprasītās veidnes un informāciju,
· sākotnēji noteiktais piedāvājumu iesniegšanas termiņš ir garāks kā Publisko iepirkumu likuma 35. pantā un Ministru kabineta 2017. gada 28. februāra noteikumos Nr.107 “Iepirkuma procedūru un metu konkursu norises kārtība” noteiktais minimālais piedāvājumu iesniegšanas termiņš.

Ņemot vērā visu iepriekš minēto, piedāvājumu iesniegšanas termiņš netiek pagarināts.

